钦定古今图书集成/历象汇编/乾象典/第037卷 > 《罗雅谷月离历指》 > 《论月光》
## 钦定古今图书集成/历象汇编/乾象典/第037卷 > 《罗雅谷月离历指》 > 《论月光》

太阳为万光之原本，其体至实。

光大小，因体虚实。如炼铁之光，大于炼炭之光，铁体实于炭也。

其质极纯，〈质不纯者光亦不纯则不能大〉其体为“《全球》曲面。”

凡发光者，不论曲面直面，必须顺平。若凹凸之面，不能发大光，稍有偏欹，光则相夺，亦不能大。

故在《大圜》中为“大光”之独体，月及经纬诸星之光，皆
从禀受焉。〈月借日光古语则然〉何以明之？如月食甚时，地球隔
太阳之光，露光极微，目所难见，一也；日食甚时，月在
日与人目之间，月之下魄不受日光，人目见之则为
黑色，二也。

问：“月既无光，乃两食甚时亦有淡光，此为何故？”曰：“体
实无光，而能受光，而能发光。两食之时，不受日光，而
经纬诸星亦能映照，相受相发，因生微光矣。”

月光有二：一为对日而发光，名曰“正光”；一为日光不
至，而从所受之处相映发为微光，名曰“次光。”